b'\n_START_ARTICLE_\nMatej Puc\n_START_SECTION_\n\xc5\xbdivljenjepis\n_START_PARAGRAPH_\nPo maturi na \xc5\xa0kofijski gimnaziji Antona Martina Slom\xc5\xa1ka v Mariboru se je vpisal na \xc5\xa1tudij dramske igre in umetni\xc5\xa1ke besede na Akademiji za gledali\xc5\xa1\xc4\x8de, radio, film in televizijo v Ljubljani. \xc5\xa0tudij je zaklju\xc4\x8dil v letniku Borisa Cavazze in Jo\xc5\xbeice Avbelj. Od leta 2005 je \xc4\x8dlan igralskega ansambla Mestnega gledali\xc5\xa1\xc4\x8da ljubljanskega. Je prejemnik \xc5\xa1tevilnih nagrad, med njimi Bor\xc5\xa1tnikove (2012 in 2018) ter nagrade Pre\xc5\xa1ernovega sklada (2018). _NEWLINE_Nastopil je tudi v ve\xc4\x8d TV nadaljevankah, med njimi v Trdoglavcih, Dragi sosedje, z Jo\xc5\xbeetom Robe\xc5\xbenikom je vodil 3. sezono \xc5\xa1ova Slovenija ima talent.'